smcproject/ml-wiki-sentences huggingface dataset:
എങ്കിലും പ്രസ്ഥാനങ്ങളിൽ നിന്ന് ഒഴിഞ്ഞുമാറി വിജ്ഞാന സമ്പാദനത്തിലൂടെ വ്യക്തിസ്വാതന്ത്ര്യം നേടാനായിരുന്നു അനെയ്സിന്റെ ശ്രമം.
1977- ജനുവരി 14-ന് അനെയ്സ് അന്തരിച്ചു.
അവലംബം http://www.anaisnin.com/home.html Archived 2017-03-13 at the Wayback Machine .
http://www.goodreads.com/author/show/7190.
Ana_s_Nin http://www.brainpickings.org/index.php/tag/anais-nin/ കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ നിൻ, അനെയ്സ് (1903 - 77) എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
അനെസ്റ്റൈൻ ബേയർ ഇംഗ്ലീഷ് വിലാസം https://ml.wikipedia.org/wiki/Annestine_Beyer
ഡാനിഷ് നവീകരണ പണ്‌ഡിതയും സ്ത്രീ വിദ്യാഭ്യാസത്തിന്റെ പ്രഥമപ്രവർത്തകയുമായിരുന്നു അന്ന കിർസ്റ്റൈൻ "ആനെസ്റ്റൈൻ" മാർഗരത് ബേയർ (4 മെയ് 1795 - 9 ഓഗസ്റ്റ് 1884) ആദ്യകാലജീവിതം
അവരുടെ മാതാപിതാക്കൾ പഞ്ചസാര ഫാക്ടറി ഉടമ ഹാൻസ് പെട്രി ബെയർ (ca. 1747-1806), എലിസബത്ത് സ്മിത്ത് ആരി (* ca. 1763) എന്നിവരായിരുന്നു.
1791-ൽ ഡെട്രെസ്‌കോലെനിലാണ് ബേയർ വിദ്യാഭ്യാസം നേടിയത്.
പ്രായപൂർത്തിയായപ്പോൾ അതേ സ്കൂളിൽ അദ്ധ്യാപികയായി ജോലി ചെയ്തു.
സ്ത്രീകളുടെ വിദ്യാഭ്യാസത്തിന്റെ പ്രാധാന്യത്തെക്കുറിച്ച് ബോധ്യപ്പെട്ട അവർ പരിഷ്കാരങ്ങളെക്കുറിച്ചുള്ള ആശയങ്ങൾ പ്രായോഗികമാക്കാൻ ഉത്സുകയായിരുന്നു.
എന്നിരുന്നാലും, അക്കാലത്ത്, സ്ത്രീകൾക്ക് സ്വയം വിദ്യാഭ്യാസം നേടാനുള്ള അവസരങ്ങൾ വളരെ പരിമിതമായിരുന്നു.
മാത്രമല്ല അവർക്ക് തുറന്ന പഠന സ്ഥാപനങ്ങൾ പ്രധാനമായും കോപ്പൻഹേഗന്റെ തലസ്ഥാനത്തു മാത്രമായി പരിമിതപ്പെടുത്തിയിരുന്നു.
പത്തൊൻപതാം നൂറ്റാണ്ടിന്റെ തുടക്കത്തിൽ ഡെൻമാർക്കിലെ മിക്ക വനിതാ അധ്യാപകരെയും ഗൃഹാദ്ധ്യാപികയായി നിയമിച്ചിരുന്നു.
1845-ൽ, ഒരു പ്രൊഫഷണൽ അധ്യാപകനിൽ നിന്ന് ആവശ്യപ്പെടുന്ന ഔപചാരിക കഴിവ് സംബന്ധിച്ച് ഒരു പുതിയ നിയമം പ്രാബല്യത്തിൽ വന്നു.
ഈ പുതിയ നിയമം നിയന്ത്രിക്കുന്നതിനായി ഒരു വിദ്യാഭ്യാസ അതോറിറ്റിയെ ചുമതലപ്പെടുത്തി.
ഈ സമയത്ത്, ഡെൻമാർക്കിലെ മിക്ക സ്വകാര്യ അദ്ധ്യാപകരും സ്ത്രീകളായിരുന്നു.
പക്ഷേ അവർക്ക് ഔപചാരിക വിദ്യാഭ്യാസം ഉണ്ടായിരുന്നില്ല.
കാരണം പെൺകുട്ടികൾക്കായി തുറന്ന സ്കൂളുകൾ കുറവായിരുന്നു.
കൂടാതെ മുതിർന്ന സ്ത്രീകൾക്ക് അക്കാദമിക് സ്ഥാപനങ്ങളൊന്നും തുറന്നിട്ടില്ലായിരുന്നു.
അവലംബം മറ്റ് ഉറവിടങ്ങൾ {{ cite book }} :  CS1 maint: unrecognized language ( link )
അനേകത്വവാദം ഇംഗ്ലീഷ് വിലാസം https://ml.wikipedia.org/wiki/Pluralism_(philosophy)
പരമയാഥാർഥ്യങ്ങളും (ultimate realities) വസ്തുനിഷ്ഠമായ യാഥാർഥ്യങ്ങളും (objective realities) അനവധിയാണ് എന്ന് വാദിക്കുന്ന ദാർശനികസിദ്ധാന്തമാണ് അനേകത്വവാദം .
പരമസത്യം ഒന്നുമാത്രമേയുള്ളുവെന്നും, അതല്ല രണ്ടാണെന്നും, അതുമല്ല അനേകമാണെന്നും മൂന്നു സിദ്ധാന്തങ്ങളുണ്ട്.
ആദ്യത്തേതിനെ ഏകത്വവാദമെന്നും (monism) രണ്ടാമത്തേതിനെ ദ്വൈതവാദമെന്നും (dualism) മൂന്നാമത്തേതിനെ അനേകത്വവാദമെന്നും (Dualism) പറയുന്നു.
പ്രപഞ്ചമെല്ലാം കൂടി ഒരേ ഒരു വസ്തുവാണോ?
അഥവാ പല വസ്തുക്കളുടെയോ സത്തകളുടെയോ ഒരു സമാഹാരമാണോ?
പ്രപഞ്ചത്തിൽനിന്ന് വ്യതിരിക്തമായ ഒരു പരാശക്തി (പ്രപഞ്ചസ്രഷ്ടാവ്) ഉണ്ടോ?
പരസ്പരവിഭിന്നങ്ങളായ രണ്ടു പദാർഥങ്ങളുടെ സംയോഗഫലമാണോ ഈ പ്രപഞ്ചം?
ഈവക പ്രശ്നങ്ങൾക്ക് ഉത്തരം കണ്ടുപിടിക്കാനുള്ള ശ്രമത്തിൽ ചില ചിന്തകർ ഏകത്വവാദികളും മറ്റു ചിലർ ദ്വൈതവാദികളും വേറേ ചിലർ അനേകത്വവാദികളും ആയിത്തീർന്നു.
അധുനിക തത്ത്വചിന്തയിൽ സ്പിനോസയുടെ ദർശനം ഏകത്വവാദവും ദെക്കാർത്തിന്റേത് ദ്വൈതവാദവും ലൈബ്നിറ്റ്സിന്റേത് അനേകത്വവാദവുമാണ്.
പാശ്ചാത്യപൌരസ്ത്യദർശനങ്ങളിൽ അനേകത്വവാദത്തിന് ഗണ്യമായ സ്ഥാനമുണ്ടായിരുന്നു.
ഭാരതീയങ്ങളായ ന്യായവൈശേഷികദർശനങ്ങളിലും ബൌദ്ധ-ജൈനദർശനങ്ങളിലും അനേകത്വവാദം കാണാം.
രാമാനുജന്റെ ആത്മാക്കളുടെ അനശ്വരബഹുത്വ വും (eternal plurality of souls) മീമാംസയിലെ ആത്മാക്കളുടെ ബഹുത്വ വും (plurality of souls) അനേകത്വവാദമാണെന്നു പറയാം.
പ്രപഞ്ചത്തിനടിസ്ഥാനമായി പല പദാർഥങ്ങൾ ഉണ്ടെന്ന് പ്രാചീന ഗ്രീക് ദാർശനികർ വിശ്വസിച്ചിരുന്നു.
ലീസിപ്പസ്, ഡമോക്രിറ്റസ് തുടങ്ങിയ പരമാണുവാദികളും എംപിദോക്ളിസിനെപ്പോലെയുള്ള ഭൂതജീവവാദികളും (hylosoists) ആത്മീയമൊണാഡ് വാദിയായ ലൈബ്നിറ്റ്സും അരിസ്റ്റോട്ടിൽ , ഹെർബർട്ട്, വില്യം ജയിംസ് തുടങ്ങിയവരും അനേകത്വവാദികളാണ്.
അരിസ്റ്റോട്ടൽ
പ്രപഞ്ചത്തെ പല പദവികളിലുള്ള സത്തകളുടെ ഒരു ശ്രേണിയായി അരിസ്റ്റോട്ടൽ വിഭാവനം ചെയ്യുന്നു.
ഇവ സ്ഥൂലദ്രവ്യത്തിൽനിന്നു തുടങ്ങി രൂപത്തിൽ അവസാനിക്കുന്നു.
ഹെർബർട്ടിന്റെ അനേകത്വവാദഗതിയനുസരിച്ച് നമ്മുടെ ഇന്ദ്രിയങ്ങൾ നമുക്ക് നല്കുന്നത് വസ്തുക്കളുടെ യഥാർഥ രൂപങ്ങളോ സത്തകളോ അല്ല; പ്രത്യുത സത്താഭാസങ്ങളാണ്.
യഥാർഥസത്ത നമുക്ക് അജ്ഞാതമാണ്.
അനേകത്വവാദത്തിന് ഭൌതിക അനേകത്വവാദം (materialistic pluralism) എന്നും ആത്മീയാനേകത്വവാദം (spiritual pluralism) എന്നും രണ്ടു പിരിവുകളുണ്ട്.
പ്രാചീന ഗ്രീക്കു ചിന്തകരായ ഡമോക്രിറ്റസിന്റെയും ലൂസിപ്പസിന്റെയും പരമാണുവാദം (atomism) ഭൌതികാനേകത്വവാദത്തെ അംഗീകരിക്കുന്നു.
വസ്തുനിഷ്ഠവും ഇന്ദ്രിയാനുഭവവുമായ യാഥാർഥ്യങ്ങൾക്ക് അതീതമായി ഒന്നും തന്നെ ഇല്ലെന്ന് ഭൌതികാനേകത്വവാദികൾ ശഠിക്കുന്നു.
ഇവർ നിരീശ്വരവാദികളാണ്.
ലൈബ്നിറ്റ്സ്
പരമസത്യങ്ങൾ അനവധിയാണെന്നും അവയുടെയെല്ലാം മുഖ്യപ്രകൃതി ആത്മീയമാണെന്നും ആത്മീയാനേകത്വവാദം വിശ്വസിക്കുന്നു.
ലൈബ്നിറ്റ്സ് ആണ് ആത്മീയാനേകത്വവാദത്തിന്റെ ജനയിതാവ്.
മൊണാഡിസം (monadism) എന്ന പേരിലാണ് അദ്ദേഹം ആത്മീയാനേകത്വവാദത്തെ വിളിച്ചിരുന്നത്.
മൊണാഡുകൾ എന്ന് താൻ പേരുകൊടുത്തിരിക്കുന്ന അസംഖ്യം മൂലപദാർഥങ്ങൾ ചേർന്നതാണ് പ്രപഞ്ചത്തിലെ എല്ലാ വസ്തുക്കളും.
സ്വയം നിലനില്പുള്ളവയാണ് മൊണാഡുകൾ.
ഈ മൊണാഡുകൾ തമ്മിൽ ഗുണാത്മകമായി വലിയ അന്തരമുണ്ട്.
ഏറ്റവും വലിയ മൊണാഡ് ദൈവമാണ്.
ദൈവം ഒരു മഹാമൊണാഡ് ആണ്; മൊണാഡുകളുടെ മൊണാഡ്.
മൊണാഡുകളുടെ നിലനില്പിനുതന്നെ കാരണം ഈശ്വരൻ ആണ് എന്ന് ലൈബ്നിറ്റ്സ് അഭിപ്രായപ്പെട്ടു.
വൈവിധ്യവും നാനാത്വവും ബഹുത്വവും അംഗീകരിക്കാത്തവന് യുക്ത്യധിഷ്ഠിതമായ പ്രായോഗിക ജീവിതം തന്നെ അസാധ്യമാണ്.
എല്ലാം ഒന്നാണെ ന്ന മിഥ്യാബോധത്തിൽ ക്രമപ്രവൃദ്ധമായ പുരോഗതിക്കോ പടിപടിയായ നവീകരണങ്ങൾക്കോ സ്ഥാനമില്ല എന്നെല്ലാം വില്യം ജയിംസ് അനേകത്വവാദം പുരസ്കരിച്ച് അഭിപ്രായപ്പെട്ടു.
ഏകത്വവാദത്തിനും ദ്വൈതവാദത്തിനും വിരുദ്ധമാണ് അനേകത്വവാദമെങ്കിലും അവ രണ്ടും ഇതിലടങ്ങിയിട്ടുണ്ട്.
ആത്മാവും ശരീരവും ; ഈശ്വരനും പ്രപഞ്ചവും; ചിത്തവും പദാർഥവും എന്നീ ദ്വന്ദഭാവങ്ങൾ എല്ലാ അനേകത്വവാദത്തിലും അടങ്ങിയിട്ടുണ്ട്.
ഇത് ഒരു തരത്തിൽ ദ്വൈതവാദമാണ്.
വിശ്വമെല്ലാം വിശ്വകർമാവിൽനിന്ന് ഉദ്ഭവിച്ചിരിക്കുന്നു എന്ന് അംഗീകരിക്കുന്ന അനേകത്വവാദി ഒരർഥത്തിൽ ഏകത്വവാദിയാണ്.
നീതിശാസ്ത്രത്തിലും രാഷ്ട്രമീമാംസയിലും അനേകത്വവാദം സ്വാധീനത ചെലുത്തിയിട്ടുണ്ട്.
ആധുനിക വീക്ഷണം
ആധുനികശാസ്ത്രയുഗത്തിൽ ഏകത്വവാദത്തിന് ആകർഷകത്വം നഷ്ടപ്പെട്ടിരിക്കുകയാണ്.
ശങ്കരാചാര്യരുടെയും മറ്റും അദ്വൈതവാദം അനേകത്വവാദമായി ഇന്ന് പലരും വ്യാഖ്യാനിക്കുന്നു.
ബർട്രൺണ്ട് റസ്സലിന്റെ അഭിപ്രായത്തിൽ പ്രപഞ്ചം നാനാത്വവും വൈവിധ്യവും നിറഞ്ഞതാണ്.
ആധുനികശാസ്ത്രയുഗത്തിൽ അനേകത്വവാദത്തിന് ഗണനീയമായ അംഗീകാരം ലഭിച്ചുകൊണ്ടിരിക്കുന്നു.
ഇതുംകാണുക ദ്വൈതവാദം അവലംബം പുറംകണികൾ http://pluralism.org/pages/pluralism/what_is_pluralism Archived 2011-07-26 at the Wayback Machine .
http://www.ignca.nic.in/ls_03016.htm http://www.dhdi.free.fr/recherches/theoriedroit/articles/eberhardguptaindia.htm കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ അനേകത്വവാദം എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
അനൂപ്ഗഡ് കനാൽ
രാജസ്ഥാനിൽ ശ്രീ ഗംഗാനഗർ ജില്ലയുടെ തെക്ക് ഭാഗത്തും പടിഞ്ഞാറൻ ഇന്ത്യയിലെ ബിക്കാനീർ ജില്ലയുടെ വടക്ക് പടിഞ്ഞാറുമുള്ള കൃഷിഭൂമിക്ക് ജലസേചനം നൽകുന്ന കനാൽ ആണ് അനുപ്ഗഡ് കനാൽ .
ഇത് ഇന്ദിരാഗാന്ധി കനാലിൽ നിന്ന് ആരംഭിക്കുന്നു.
റൗള മണ്ഡിയിലെ അനുപ്ഗഡ് കനാൽ
ഈ പ്രദേശത്തെ പ്രധാന കുടിവെള്ള സ്രോതസ്സാണിത്.
ഇന്ദിരാഗാന്ധി കനാലിൽ നിന്നാണ് സൂറത്ത്ഗഡിന് സമീപം ഇത് തുടങ്ങുന്നു.
ഇത് സൂറത്ത്ഗഡ് തഹസിൽ, വിജയനഗർ തഹസിൽ, അനുപ്ഗഡ് തഹസിൽ, ഘർസാന തഹസിൽ, ഖജുവാല തഹസിൽ എന്നിവരുടെ കൃഷിഭൂമികളിലും മറ്റ് ഭൂമിയിലും ജലസേചനം നടത്തുന്നു.
പുറംകണ്ണികൾ അനുപ്ഗഢ് കനാൽ:ചിത്രങ്ങൾക്കൊപ്പം കണ്ടെത്തുക अनूपगढ नहर की yatra അവലംബം
അനൂബിസ് ഇംഗ്ലീഷ് വിലാസം https://ml.wikipedia.org/wiki/Anubis
ഈജിപ്ഷ്യൻ പുരാണത്തിലെ ചെന്നായയുടെ തലയുള്ള ഒരു ദേവനാണ് അനൂബിസ് .
മരണാനന്തര ജീവിതത്തിന്റേയും മമ്മിവൽക്കരണത്തിന്റേയും ദേവനാണ് അനൂബിസ്.
പുരാതന ഈജിപ്ഷ്യൻ ഭാഷയിൽ ഇൻപു എന്ന പേരിലാണ് ഈ ദേവൻ അറിയപ്പെടുന്നത്.
കറുത്ത മനുഷ്യശരീരവും ചെന്നായയുടെയൊ കുറുക്കന്റെയോ ശിരസ്സും ചേർന്ന രൂപത്തിലും രോമനിബിഡമായ വാലോടുകൂടിയ കറുത്ത കുറുക്കന്റെ രൂപത്തിലും ഈ ദേവൻ ചിത്രീകരിക്കപ്പെട്ടിട്ടുണ്ട്.
പുരാതന ഈജിപ്ത് രാജവംശങ്ങളിൽ ഏറ്റവും പ്രമുഖസ്ഥാനം ഉള്ള ദേവനായിരുന്നു അനൂബിസ്.
എന്നാൽ മദ്ധ്യകാല രാജവംശത്തിൽ ആ സ്ഥാനം ഒസൈറിസ്സിന് നല്കപ്പെട്ടു.
മരിച്ചവർക്ക് പരലോകത്തേക്കുള്ള വഴി തുറന്നുകൊടുക്കുന്നത് അനൂബിസ് ആണെന്ന സങ്കല്പത്തിന്റെ അടിസ്ഥാനത്തിൽ 'ആത്മാക്കളുടെ മാർഗദർശി' എന്നും ഇതിനെ വിളിക്കുന്നു.
ആത്മാക്കളുടെ മാർഗദർശി എന്ന നിലയിലുള്ള പ്രവർത്തനങ്ങൾ മൂലം യവനദേവതയായ ഹെർബിസ് ആയിക്കരുതി ഇതിന് 'ഹെർമാനുബിസ്' എന്ന പേര് പില്ക്കാലത്ത് നല്കിയിട്ടുള്ളതായും കാണുന്നു.
മൃതദേഹം കേടുകൂടാതെ ' മമ്മി'യായി സൂക്ഷിക്കുന്ന വിദ്യ കണ്ടുപിടിച്ചയാൾ എന്ന നിലയിലും അനൂബിസ് ആരാധിക്കപ്പെട്ടിരുന്നു.
ഒസൈറിസ്സിന്റെ ജഡത്തെയാണ് ആദ്യമായി അനൂബിസ് ഇതിന് വിധേയമാക്കിയതെന്നാണ് വിശ്വാസം.
ശവസംസ്കാരപ്രാർഥനകളിൽ അധികവും അനൂബിസിനെ സംബന്ധിച്ചവയാണ്.
ഒസൈറിസ്സിന്റെ ഗണത്തിൽപ്പെട്ട ദേവതയെന്ന നിലയ്ക്ക് അനൂബിസ് വളരെക്കാലം ആരാധിക്കപ്പെട്ടിരുന്നു.
↑ Hart 1986 , പുറം.
sfn error: no target: CITEREFHart1986 ( help )
അനൃണൻ
ഋണത്തിൽനിന്ന് മുക്തനായവന് അനൃണൺ ‍.
സ്മൃതികളിൽ ഋണം എന്ന പദത്തിന് കടപ്പാട് എന്നാണ് അർഥം കല്പിച്ചിട്ടുള്ളത്.
“ ജായമാനോ വൈ ബ്രാഹ്മണഃ ത്രിഭിഃ ഋണൈഃ ഋണവാൻ ജായതേ യജ്ഞേന ദേവേഭ്യഃ, പ്രജയാ പിതൃഭ്യഃ, സ്വാധ്യായേന ഋഷിഭ്യഃ ”
എന്ന ശ്രുതിയനുസരിച്ച് ബ്രാഹ്മണൻ മൂന്നുതരം കടപ്പാടോടുകൂടിയാണ് ജനിക്കുന്നത്.
ദേവന്മാരോടും പിതൃക്കളോടും ഋഷികളോടും ആണ് ആ കടപ്പാടുകൾ.
ആദ്യത്തേത് യാഗം കൊണ്ടും രണ്ടാമത്തേത് പുത്രോത്പാദനംകൊണ്ടും മൂന്നാമത്തേത് വേദാധ്യായനംകൊണ്ടും വീട്ടേണ്ടതാണ്.
ഈ ശ്രുതിയുടെ അനുസന്ധാനം മനുസ്മൃതിയിലെ, “ ഋണാനി ത്രീണ്യപാകൃത്യ മനോ മോക്ഷേ നിവേശയേത് അനപാകൃത്യ മോക്ഷം തു സേവമാനോ വ്രജത്യധഃ... ”
എന്ന (6-35) പദ്യത്തിൽ കാണുന്നുണ്ട്.
മൂന്നു കടങ്ങളും വീട്ടിയതിനു ശേഷമേ മോക്ഷത്തെപ്പറ്റി ചിന്തിക്കുവാൻ പാടുള്ളു.
അവ വീട്ടാതെ മോക്ഷം കാംക്ഷിക്കുന്നവൻ അധഃപതിക്കുന്നു എന്നാണ് മനു അഭിപ്രായപ്പെട്ടിരിക്കുന്നത്.
സ്മൃതികളിൽ വ്യവഹാരാധ്യായത്തിൽ ഋണത്തെ ധനാദികൾ കൈമാറ്റം ചെയ്യുന്നതുമൂലം ഉണ്ടാകുന്ന കടബാദ്ധ്യതയായിട്ടാണ് പ്രതിപാദിച്ചിരിക്കുന്നത്.
ഋണം ഏതു തരമായാലും അതു കൊടുത്തുതീർക്കുവാൻ ഏതൊരു മനുഷ്യനും ബാധ്യസ്ഥനാണ്.
കൗടില്യന്റെ അർഥശാസ്ത്രത്തിൽ ധർമസ്ഥീയമെന്ന മൂന്നാം അധികരണത്തിൽ 11-ആം അധ്യായത്തിൽ ഋണങ്ങൾ, പലിശ , അവ കൊടുത്തുതീർക്കേണ്ട രീതി എന്നിവയെക്കുറിച്ച് വിശദമായി പ്രസ്താവിച്ചിട്ടുണ്ട്.
ഏതു സമുദായത്തിൽപെട്ടവനായാലും അവന് ധാർമികമായ അടിസ്ഥാനത്തിൽ ജീവിതത്തിൽ യഥാകാലം ചെയ്തുതീർക്കേണ്ടതായ ചില കടമകളുണ്ട്.
അവ യഥായോഗ്യം ചെയ്തുതീർക്കുന്നവൻ അനൃണനായിത്തീരുന്നു.
കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ അനൃണൻ എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
അനെലീസ് ഹിറ്റ്സെൻബെർഗർ ഇംഗ്ലീഷ് വിലാസം https://ml.wikipedia.org/wiki/Anneliese_Hitzenberger
അനെലീസ് ഹിറ്റ്സെൻബെർഗർ (ജീവിതകാലം; 30 മാർച്ച് 1905 - 31 ജൂലൈ 2003) ഒരു ഓസ്ട്രിയൻ വൈദ്യനായിരുന്നു.
1905 മാർച്ച് 30-ന് ഓസ്ട്രോ-ഹംഗേറിയൻ സാമ്രാജ്യത്തിന്റെ തലസ്ഥാനമായിരുന്ന വിയന്നയിലാണ് അന്ന എലിസബത്ത് കൊസാക്ക് ജനിച്ചത്.
1914-ൽ ഒന്നാം ലോകമഹായുദ്ധത്തിൻറെ പ്രാരംഭത്തിൽ  അവളും കുടുംബവും ബ്രെഗൻസിലേക്ക് താമസം മാറുകയും അവിടെയുള്ള പ്രാദേശിക ജിംനേഷ്യത്തിൽ പഠനത്തിൽ പങ്കെടുക്കുകയും ചെയ്തു.
മകൾ അഭിനയം, എഴുത്ത് തുടങ്ങിയ മേഖലകളിലേയ്ക്ക് തിരിയണമെന്ന മാതാപിതാക്കളുടെ താൽപര്യങ്ങൾക്ക് വിരുദ്ധമായി  അവർ വൈദ്യശാസ്ത്രം പഠിക്കാൻ ആഗ്രഹിച്ചുവെങ്കിലും സർവ്വകലാശാലയിലെ ആദ്യ വർഷത്തിൽ ഒരു വിട്ടുവീഴ്ച്ചയെന്ന നിലയിൽ ഭാഷാശാസ്ത്രത്തിലും ചരിത്രത്തിലും പഠനം നടത്തി.
അസന്തുഷ്ടയായ അവൾ, രണ്ടാം വർഷവും അതിൽ ഉപരിപഠനം നടത്തുന്നുവെന്ന നാട്യത്തോടെയും മാതാപിതാക്കളെ അസന്തുഷ്ടി കണക്കാക്കാതെയും രഹസ്യമായി വൈദ്യശാസ്ത്ര ക്ലാസുകളിൽ പങ്കെടുത്തു.
ഒടുവിൽ 1931-ൽ വിയന്ന സർവകലാശാലയിൽ നിന്ന് അവൾക്ക് എം.ഡി. ബിരുദം ലഭിച്ചു.
1928-ൽ തൻറെ ഡിപ്പാർട്ട്‌മെന്റ് മേധാവിയായിരുന്ന കാൾ ഹിറ്റ്‌സെൻബെർഗറെ വിവാഹം കഴിച്ച അവർക്ക് ഒരുമിച്ച് നാല് കുട്ടികളുണ്ടായിരുന്നു.
ബിരുദപഠനത്തിനു ശേഷം, മൂന്നാം ഗർഭകാലത്ത് ട്യൂബർകുലാർ പ്ലൂറിസി പിടിപെടുന്നത് വരെ വിയന്ന ജനറൽ ഹോസ്പിറ്റലിൽ ജോലി ചെയ്തുവെങ്കിലും 1933-ൽ ജോലി നിർത്തേണ്ടി വന്നു.
ഭർത്താവ് 1941-ൽ മരിച്ചതോടെ, കുടുംബത്തെ പോറ്റാനായി അവൾ അദ്ദേഹത്തിൻറെ വൈദ്യശാസ്ത്ര പരിശീലനം ഏറ്റെടുത്തു.
രണ്ടാം ലോകമഹായുദ്ധസമയത്ത് നിരവധി പുരുഷ ഡോക്ടർമാരെ യുദ്ധരംഗത്തേയ്ക്ക് തിരിച്ചുവിട്ടതിനാൽ മാത്രമാണ് അവൾക്ക് ഈ ജോലി ചെയ്യാൻ സാധിച്ചത്.
ഹിറ്റ്‌സെൻബെർഗർ യുദ്ധാനന്തരം രാഷ്ട്രീയമായി സജീവമായി, 1974-ൽ പ്രസിഡന്റാകുന്നതിന് മുമ്പ് ഓസ്ട്രിയൻ മെഡിക്കൽ വിമൻ അസോസിയേഷൻ വൈസ് പ്രസിഡന്റായിരുന്നു.
മെഡിക്കൽ വിമൻസ് ഇന്റർനാഷണൽ അസോസിയേഷനിൽ അംഗമായിരുന്ന അവർ വിയന്ന മെഡിക്കൽ ജേർണലിൻറെ എഡിറ്ററുമായിരുന്നു.
അവലംബം ↑ Ogilvie Harvey, pp. 1229–30
അനെർട്ട്
അനെർട്ട്(ANERT)Agency for Non-conventional Energy and Rural Technology കേരള സർക്കാരിനു കീഴിൽ പ്രവർത്തിക്കുന്ന സ്വയംഭരണാവകാശമുള്ള, സൊസൈറ്റി നിയമപ്രകാരം 1986 മുതൽ പ്രവർത്തിക്കുന്നു.
ഇപ്പോൾ ഊർജ്ജ വകുപ്പിനു കീഴിലാണ് പ്രവർത്തിക്കുന്നത്.
തിരുവനന്തപുരത്താണ് ആസ്ഥാനം ഉദ്ദേശം
അനെർട്ട് പാരമ്പര്യേതര ഊർജ്ജം, ഊർജ്ജ സംരക്ഷണം എന്നിവയെ പറ്റിയുള്ള വിവരങ്ങൾ ശേഖരിക്കുകയും അവ പ്രചരിപ്പിക്കുകയുമാണ് ചെയ്യുന്നത്.
പ്ഠിക്കുകയും, വിവരിച്ചുകൊടുക്കുകയും നടപ്പാക്കുകയും പദ്ധതികൾ നടപ്പാക്കാൻ സഹായിക്കുകയും ചെയ്യുന്നു.
ഗ്രാമങ്ങളിലെ സാങ്കേതിക വിദ്യയെ മികച്ചതാക്കുകയും പുതിയ സാങ്കേതിക വിദ്യ പരിചയപ്പെടുത്തുകയും
ജോലിയിലെ വിരസത കുറക്കുകയും ഉദ്പാദനം കൂട്ടുകയും ജീവിതത്തിന്റെ നിലവാരം ഉയർത്തുകയും ചെയ്യുന്നു.
കേന്ദ്ര സർക്കാരിന്റെ നൂതന പാരമ്പര്യേതര ഊർജ്ജ മന്ത്രാലയത്തിന്റെ (MNRE), കേരളത്തിലെ നിർവഹണ പ്രതിനിധിയാണ് (State Nodal Agency-SNA)  അനെർട്ട്.
കേരള ഊർജ്ജ മന്ത്രി ചെയർമാനായുള്ള ഭരണ സമിതിക്കു കീഴിൽ കേരള ഊർജ്ജ സെക്രട്ടറി ചെയർമാനായുള്ള 5 അംഗങ്ങളുള്ള എക്സിക്യൂട്ടീവ് കമ്മിറ്റി പ്രവർത്തിക്കുന്നു.
അനിസ് ജോർജ് ഇംഗ്ലീഷ് വിലാസം https://ml.wikipedia.org/wiki/Anice_George
ഒരു ഇന്ത്യൻ നഴ്സും ഒരു അക്കാദമിക്കുമാണ് ഡോ. അനീസ് ജോർജ് .
മണിപ്പാൽ കോളേജ് ഓഫ് നഴ്സിംഗിന്റെ മുൻപത്തെ ഡീനും ചൈൽഡ് ഹെൽത്ത് നഴ്സിംഗ് പ്രൊഫസറുമാണ്.
മണിപ്പാൽ അക്കാദമി ഓഫ് ഹയർ എഡ്യുക്കേഷന്റെ (MAHE) ഇന്ത്യയിലെ മണിപ്പാൽ (മുമ്പ് മണിപ്പാൽ യൂണിവേഴ്സിറ്റി എന്നറിയപ്പെട്ടിരുന്നു) നഴ്സിംഗ് വിദ്യാഭ്യാസ ഡയറക്ടർ കൂടിയാണ് അവർ.
അവർ ഒരു നഴ്സ് അധ്യാപിക, അഡ്മിനിസ്ട്രേറ്റർ, ഗവേഷക, നഴ്സിങ് തൊഴിലിന്റെ അടിസ്ഥാന കാമ്പായി കരുതുന്ന ഒരു രജിസ്റ്റർ ചെയ്ത നഴ്സ് ആണ്.
ഡോ. അനീസ് ജോർജ് 1983 ൽ സിഎംസി വെല്ലൂരിലെ നഴ്സിംഗ് കോളേജിൽ നിന്നും നഴ്സിങ്ങിൽ ബാച്ചിലർ ഓഫ് സയൻസും 1987 ൽ അതേ സ്കൂളിൽ നിന്ന് നഴ്സിങ്ങിൽ മാസ്റ്റർ ഓഫ് സയൻസും പൂർത്തിയാക്കി.
1993 ൽ ന്യൂഡൽഹിയിലെ ആർ‌എ‌കെ കോളേജ് ഓഫ് നഴ്‌സിംഗിൽ നിന്ന് നഴ്‌സിംഗിൽ മാസ്റ്റർ ഓഫ് ഫിലോസഫി നേടി.
1998 ൽ MAHE മണിപ്പാലിൽ നിന്ന് നഴ്സിങ്ങിൽ ഡോക്ടർ ഓഫ് ഫിലോസഫി നേടി.
മണിപ്പാലിലെ MAHE ൽ നിന്ന് പിഎച്ച്ഡി പൂർത്തിയാക്കിയ ആദ്യത്തെ നഴ്സിംഗ് പ്രൊഫഷണലാണ് അവർ.
1991 ൽ മണിപ്പാൽ ഗ്രൂപ്പിൽ ചേർന്നു തുടക്കത്തിൽ നഴ്സിംഗ് കോളേജിലെ വൈസ് പ്രിൻസിപ്പലായി.
ഇപ്പോൾ മണിപ്പാൽ കോളേജ് ഓഫ് നഴ്സിംഗ്, MAHE യുടെ ഡീൻ ആയി സേവനമനുഷ്ഠിക്കുന്നു.
അവരുടെ മേൽനോട്ടത്തിൽ ഇത് ഇന്ത്യയിലെ മികച്ച നഴ്സിംഗ് കോളേജുകളിൽ മൂന്നാമതായി അംഗീകരിക്കപ്പെട്ടു.
മുമ്പ് സുൽത്താൻ ഖാബൂസ് യൂണിവേഴ്സിറ്റിയിലെ കോളേജ് ഓഫ് നഴ്സിംഗിൽ പ്രീ ക്ലിനിക്കൽ അഫയേഴ്സ് അസിസ്റ്റന്റ് ഡീനായും സൗദി അറേബ്യയിലെ കിംഗ് ഖാലിദ് യൂണിവേഴ്സിറ്റി ഹോസ്പിറ്റലിൽ നഴ്സിംഗ് എജ്യുക്കേഷൻ അസിസ്റ്റന്റ് ഡെപ്യൂട്ടി ഡയറക്ടറായും സേവനമനുഷ്ഠിച്ചിട്ടുണ്ട്.
മണിപ്പാൽ കോളേജ് ഓഫ് നഴ്സിംഗിന്റെ ഡീൻ എന്ന നിലയിൽ, ഡോ. അനിസ് ജോർജ്, രാജ്യത്തെ ഏറ്റവും ആദരണീയമായ നഴ്സിംഗ് സ്ഥാപനങ്ങളിലൊന്നായ MCON മണിപ്പാലിനെ അക്കാദമിക് മേഖലയിൽ കോളേജിന്റെ വളർച്ചയ്ക്ക് വളരെയധികം സംഭാവന ചെയ്തിട്ടുണ്ട്.
അവരുടെ നേതൃത്വത്തിൽ, കോളേജ് എല്ലാ മേഖലകളിലും പ്രത്യേകിച്ച് ഗവേഷണത്തിൽ ശക്തമായി വളർന്നു.
ഒരു നഴ്സ് എഡ്യൂക്കേറ്റർ എന്ന നിലയിൽ അവർ അവരുടെ സേവനവും അറിവും നൈപുണ്യവും ഉപയോഗിച്ച് അവർ സേവിക്കുന്ന ആളുകളുടെ ജീവിതത്തിൽ മാറ്റം വരുത്തുന്ന നഴ്സിംഗ് പ്രൊഫഷണലുകളെ തയ്യാറാക്കാൻ ഉപയോഗിക്കുന്നു.
പതിവ് പ്രൊഫഷണൽ വികസന പരിപാടികളിലൂടെ ഗുണനിലവാരം മെച്ചപ്പെടുത്തുന്നത് ഡോ. അനീസിന്റെ പ്രധാന ലക്ഷ്യമാണ്.
നഴ്സിംഗ് പ്രൊഫഷണലുകൾ ഒരു തുടക്കക്കാരനായി നിന്ന് ഒരു വിദഗ്ദ്ധനാകാനുള്ള യാത്രയിൽ അവർ അവരെ ഉപദേശിക്കുകയും പിന്തുണയ്ക്കുകയും പ്രോത്സാഹിപ്പിക്കുകയും ചെയ്യുന്നു.
1996 ൽ അവരുടെ മേനോർ പ്രൊഫസർ (ഡോ) അപർണ ഭാദുരിയോടൊപ്പം അവർ എംഫിൽ നഴ്സിംഗ് പ്രോഗ്രാം ആരംഭിച്ചു.
സ്വകാര്യ മേഖലയിൽ ഈ കോഴ്സ് ആരംഭിച്ച ആദ്യത്തെ സ്ഥാപനമായ MCON മണിപ്പാൽ.
ഡോ. ജോർജ് മണിപ്പാൽ യൂണിവേഴ്സിറ്റി, യെനെപോയ യൂണിവേഴ്സിറ്റി, എൻഐടിടിഇ യൂണിവേഴ്സിറ്റി, മൈസൂർ യൂണിവേഴ്സിറ്റി, രാജീവ് ഗാന്ധി യൂണിവേഴ്സിറ്റി ഓഫ് ഹെൽത്ത് സയൻസസ് (ആർജിയുഎച്ച്എസ്) എന്നിവയിൽ ബോർഡ് ഓഫ് സ്റ്റഡീസ് അംഗമായി സേവനമനുഷ്ഠിച്ചു.
വിദേശത്തുള്ള സ്ഥാപനങ്ങളുമായും സർവകലാശാലകളുമായും പുതിയ ബന്ധങ്ങളും സഹകരണങ്ങളും വികസിപ്പിക്കുക എന്ന ലക്ഷ്യത്തോടെ, മണിപ്പാൽ കോളേജ് ഓഫ് നഴ്സിംഗ് മണിപ്പാലും അമേരിക്ക, യുണൈറ്റഡ് കിംഗ്ഡം, സിംഗപ്പൂർ, ഒമാൻ എന്നിവിടങ്ങളിലെ മറ്റ് സ്ഥാപനങ്ങളും തമ്മിൽ ധാരണാപത്രം (MOU) സ്ഥാപിച്ചു.
അവലംബം പുറംകണ്ണികൾ Manipal edu biography Google Scholar
അനിർബൻ ലാഹിരി
ഇന്ത്യയിലെ ഒരു ഗോൾഫ് കളിക്കാരനാണ് അനിർബൻ ലാഹിരി .
നിലവിൽ യൂറോപ്യൻ ടൂർ, ഏഷ്യൻ ടൂർ, പ്രഫഷണൽ ഗോൾഫേർസ് അസോസിയേഷൻ ഓഫ് അമേരിക്ക ടൂർ (പിജിഎ ടൂർ) എന്നിവയിൽ കളിക്കുന്നു.
1987 ജൂൺ 29ന് പൂനയിൽ ജനിച്ചു.
എട്ടാം വയസ്സിൽ പിതാവായ ഡോക്ടർ തുഷാർ ലാഹിരിയിൽ നിന്ന് ഗോൾഫ് കളിയിൽ പരിശീലനം നേടാൻ ആരംഭിച്ചു.
ബാംഗ്ലൂരിൽ താമസിക്കുന്നു.
ബംഗാളി, പഞ്ചാബ്, ഇംഗ്ലീഷ് ഭാഷകൾ സംസാരിക്കും .
2014 മെയിൽ ഇപ്‌സ ജംവാലിനെ വിവാഹം ചെയ്തു.
നേട്ടങ്ങൾ അൻപത്തിയൊന്നാമത് ഹീറോ ഇന്ത്യൻ ഓപ്പൺ 2015 ഗോൾഫ് ടൂർണമെന്റിൽ ജേതാവായി.
2008ൽ ഏഷ്യൻ ടൂറിൽ കളിക്കാൻ തുടങ്ങി.
2011ൽ പാനാസോണിക് ഓപ്പണിൽ വിജയം നേടി.
2012ൽ എസ്എഐൽ-എസ്ബിഐ ഓപ്പണിൽ വിജയിയായി 2014 മാർച്ചിൽ ലോക പ്രഫഷണൽ ഗോൾഫ് റാങ്കിങ്ങിൽ ടോപ് 100ൽ പ്രവേശിച്ചു 2016ൽ ബ്രസീലിൽ നടന്ന റിയോ ഒളിമ്പിക്‌സിൽ ഇന്ത്യയെ പ്രതിനിധീകരിച്ച് പങ്കെടുത്തു.
2013ൽ എസ്എഐൽ-എസ്ബിഐ ഓപ്പണിൽ വിജയിയായി 2014ൽ സിഐഎംബി നിയാഗ ഇന്തോനേഷ്യൻ മാസ്‌റ്റേഴ്‌സിൽ വിജയിച്ചു 2014ൽ വെനിറ്റിയൻ മകാവു ഓപ്പൺ വിജയി 2015ൽ മെയ്ബാങ്ക് മലേഷ്യൻ ഓപ്പൺ വിജയിച്ചു 2015ൽ ഹീറോ ഇന്ത്യൻ ഓപ്പൺ വിജയി
=== യൂറോപ്യൻ ടൂർ വിജങ്ങൾ
(2)=== No. Date Tournament Winning score Margin of victory Runner-up 1 8 Feb 2015 Maybank Malaysian Open 1 −16 (70-72-62-68=272) 1 stroke Bernd Wiesberger 2 22 Feb 2015 Hero Indian Open 1 −7 (73-65-70-69=277) Playoff Shiv Chawrasia
1 Co-sanctioned with the Asian Tour
European Tour playoff record (1–0) No. Year Tournament Opponent Result 1 2015 Hero Indian Open Shiv Chawrasia Won with birdie on first extra hole ഏഷ്യൻ ടൂർ വിജയങ്ങൾ(7) No. Date Tournament Winning score Margin of victory Runner(s)-up 1 9 Apr 2011 Panasonic Open −13 (65-71-68-71=275) Playoff Manav Jaini , Mardan Mamat 2 25 Feb 2012 SAIL-SBI Open −14 (72-64-68-70=274) Playoff Prom Meesawat 3 9 Mar 2013 SAIL-SBI Open (2) −15 (71-68-66-68=273) Playoff Rashid Khan 4 27 Apr 2014 CIMB Niaga Indonesian Masters −17 (70-69-64-68=271) 1 stroke Baek Seuk-hyun 5 26 Oct 2014 Venetian Macau Open −17 (61-73-67-66=267) 1 stroke Prom Meesawat , Scott Hend 6 8 Feb 2015 Maybank Malaysian Open 1 −16 (70-72-62-68=272) 1 stroke Bernd Wiesberger 7 22 Feb 2015 Hero Indian Open 1 −7 (73-65-70-69=277) Playoff Shiv Chowrasia ഇന്ത്യയിലെ പ്രഫഷണൽ ഗോൾഫ് ടൂർ വിജയങ്ങൾ No. തിയ്യതി ടൂർണ്ണമെന്റ് സ്‌കോർ വിജയ വ്യത്യാസം രണ്ടാം സ്ഥാനക്കാർ 1 27 Sep 2009 Haryana Open −10 (69-69-71-69=278) 1 stroke Chinnaswamy Muniyappa 2 8 Nov 2009 BILT Open −20 (66-65-66-71= 268) 7 strokes Naman Dawar 3 14 May 2010 PGTI Players Championship −24 (65-65-67-67=264) 6 strokes Shamim Khan 4 2 July 2010 Aircel PGTI Players Championship −21 (65-68-67-67=267) 6 strokes Himmat Rai 5 30 Oct 2010 BILT Open −11 (68-68-71-70=277) 4 strokes Amardip Singh Malik 6 11 Feb 2011 Aircel PGTI Players Championship (Tollygunge) −18 (68-65-65-64=270) 8 strokes Rashid Khan , Jyoti Randhawa 7 2 Apr 2011 Aircel PGTI Players Championship (Panchkula) −14 (72-65-70-67=274) 2 strokes Mukesh Kumar 8 28 Jun 2013 PGTI Players Championship −10 (71-67-68-72=278) Playoff Shamim Khan 9 5 Jul 2013 PGTI Eagleburg Open −20 (73-62-64-69=268) 5 strokes Chikkarangappa S 10 29 Dec 2013 McLeod Russel Tour Championship −17 (66-71-65-69=271) 4 strokes Rahil Gangjee 11 1 Feb 2014 PGTI Ahmedabad Masters −14 (64-70-71-69=274) 6 strokes Rahil Gangjee
പ്രധാന ചാമ്യൻഷിപ്പിലെ പ്രകടനം Tournament 2012 2013 2014 2015 2016 Masters Tournament DNP DNP DNP T49 T42 U.S. Open DNP DNP DNP CUT CUT The Open Championship T31 DNP CUT T30 T68 PGA Championship DNP DNP CUT T5 CUT
DNP = Did not play CUT = missed the half-way cut "T" indicates a tie for a place Yellow background for top-10 Summary Tournament Wins 2nd 3rd Top-5 Top-10 Top-25 Events Cuts made Masters Tournament 0 0 0 0 0 0 2 2 US Open 0 0 0 0 0 0 2 0 The Open Championship 0 0 0 0 0 0 4 3 PGA Championship 0 0 0 1 1 1 3 1 Totals 0 0 0 1 1 1 11 6
അവലംബം പുറത്തേക്കുള്ള കണ്ണികൾ ഔദ്യോഗിക വെബ്സൈറ്റ് അനിർബൻ ലാഹിരി at the Asian Tour official site അനിർബൻ ലാഹിരി at the European Tour official site അനിർബൻ ലാഹിരി at the PGA Tour official site അനിർബൻ ലാഹിരി at the Official World Golf Ranking official site Profile on the Professional Golf Tour of India's official site
അനിൽ അക്കര ഇംഗ്ലീഷ് വിലാസം https://ml.wikipedia.org/wiki/Anil_Akkara
കേരളത്തിലെ പൊതുപ്രവർത്തകനും പതിന്നാലാം കേരള നിയമസഭാംഗവുമായിരുന്നു അനിൽ അക്കര .
കോൺഗ്രസ് (ഐ.) നേതൃ സ്ഥാനത്തു പ്രവർത്തിക്കുന്നു.
വഹിച്ച പദവികൾ അടാട്ട് ഗ്രാമ പഞ്ചായത്ത് പ്രസിഡന്റ് തൃശ്ശൂർ ജില്ലാ പഞ്ചായത്ത് മെമ്പർ.
കെ പി സി സി അംഗം തൃശൂർ ജില്ല കോണ്ഗ്രസ് ജനറൽ സെക്രട്ടറി കെ പി സി സി നിർവാഹക സമിതി അംഗം തിരഞ്ഞെടുപ്പുകൾ തിരഞ്ഞെടുപ്പുകൾ വർഷം മണ്ഡലം വിജയിച്ച സ്ഥാനാർത്ഥി പാർട്ടിയും മുന്നണിയും മുഖ്യ എതിരാളി പാർട്ടിയും മുന്നണിയും രണ്ടാമത്തെ മുഖ്യ എതിരാളി പാർട്ടിയും മുന്നണിയും 2016 വടക്കാഞ്ചേരി നിയമസഭാമണ്ഡലം അനിൽ അക്കര കോൺഗ്രസ് (ഐ.) യു.ഡി.എഫ് മേരി തോമസ് സി.പി.എം. എൽ.ഡി.എഫ് ഉല്ലാസ് ബാബു ബി.ജെ.പി. എൻ.ഡി.എ. വടക്കാഞ്ചേരി നിയമസഭാ തിരഞ്ഞെടുപ്പ് 2016
അവസാന നിമിഷം വരെയുണ്ടായിരുന്ന മത്സരത്തിലൂടെയാണ് അനിൽ അക്കര എതിർ സ്ഥാനാർത്ഥിയായ എൽ ഡി എഫിന്റെ മേരി തോമസ്സിനെ 43 വോട്ടുകൾക്ക് പരാജയപ്പെടുത്തിയത് .
3 വോട്ടിന്റെ ഭൂരിപക്ഷത്തിൽ നിൽക്കുമ്പോൾ വോട്ടിങ്ങ് യന്ത്രം തകരാറിലായത് വോട്ടെണ്ണലിൽ അനിശ്ചിതത്വം ഉണ്ടാക്കിയെങ്കിലും മണിക്കൂറുകൾക്ക് ശേഷം പ്രശ്നം പരിഹരിച്ച് അനിൽ അക്കരയെ വിജയിയായി പ്രഖ്യാപിച്ചു.
2016 നിയമസഭാ തിരഞ്ഞെടുപ്പിലെ ഏറ്റവും കുറവ് ഭൂരിപക്ഷം അനിൽ അക്കരയ്ക്കാണ്.
അനിൽ കകോദ്കർ
ഭാരതീയ അണുശാസ്ത്രജ്ഞനും ഇന്ത്യൻ അറ്റോമിൿ എനെർജി കമ്മിഷന്റെ ചെയർമാനുമായിരുന്നു അനിൽ കകോദ്കർ.
1996 മുതൽ 2000 വരെയുള്ള കാലഘട്ടത്തിൽ ബാബാ ആറ്റോമിക്ക് റിസർച്ച് സെൻ്ററിൻ്റെ ഡയറക്ടർ ആയിരുന്നു.2009-ൽ പത്മവിഭൂഷൻ നൽകി രാഷ്ട്രം ആദരിച്ചു.
ധ്രുവന്യുക്ലിയർ റിയാക്ടറിന്റെ രൂപകല്പനയിലും നിർമ്മാണത്തിലും പ്രധാന പങ്കു വഹിച്ചു.
ആണവോർജ്ജ ഉല്പാദനത്തിൽ താരതമ്യേന വിലകുറഞ്ഞ തോറിയം ഇന്ധനമായി ഉപയോഗിച്ചുകൊണ്ട് ഇന്ത്യയെ സ്വയം പര്യാപ്തതയിലേക്ക് നയിച്ചത് ഇദ്ദേഹമാണു.
The Chairman Atomic Energy Commission and Secretary, Atomic Energy Dr. Anil Kokodkar in 2006 ബാല്യവും വിദ്യാഭ്യാസവും
1943 നവംബർ 11-നു മധ്യപ്രദേശിലെ ബർവാനിയിൽ ജനിച്ചു.
സ്വാതന്ത്ര്യ സമര സേനാനികളും ഗാന്ധിയൻ ആശയക്കാരുമായ കമല കക്കോദ്ക്കർ പുരുഷോത്തം കക്കോദ്ക്കർ എന്നിവരുടെ മകനായിട്ടാണ് അനിൽ ജനിച്ചത്.
സ്വന്തം നാട്ടിൽ നിന്നും പ്രാഥമിക വിദ്യാഭ്യാസത്തിന് ശേഷം മുംബെ സർവകലാശാലയുടെ കീഴിലെ വി ജെ ടി ഐയിൽ നിന്നും 1963ൽ മെക്കാനിക്കൽ എൻജിനീയറിങിൽ ബിരുദം നേടി.
തുടർന്ന് 1964ൽ ബാബാ ആറ്റമിക്ക് റിസർച്ച് സെൻററിൽ ( ബാർക്ക്)  ജോലിയിൽ പ്രവേശിച്ചു.1969ൽ യു കെയിലെ നോട്ടിങ്ഹാം സർവ്വകലാശാലയിൽ നിന്നും ബിരുദാനന്തര ബിരുദവും നേടി.
പഠനം പൂർത്തിയാക്കിയ ശേഷം അദ്ദേഹം ബാർക്കിലെ റിയാക്ടർ എൻജിനീയറിങ് ഡിവിഷനിൽ ജോലിയിൽ പ്രവേശിച്ചു.
ധ്രുവ റിയാക്ടറിൻ്റെ രൂപകല്പനയിലും നിർമ്മാണത്തിലും പ്രധാന പങ്ക് വഹിച്ചു.1974 ലെയും 1998 ലെയും ഇന്ത്യയുടെ ആണവ പരീക്ഷണങ്ങളുടെ സംഘത്തിലും അദ്ദേഹം പ്രവർത്തിച്ചു.
നിലവിൽ ആറ്റമിക്ക് എനർജി കമ്മീഷൻ അംഗമാണ്.
Archived 2020-07-23 at the Wayback Machine .
അവലംബം പുറംകണ്ണികൾ Biography Archived 2014-02-09 at the Wayback Machine .
Atomic Energy Commission of India
അനിൽ കപൂർ ഇംഗ്ലീഷ് വിലാസം https://ml.wikipedia.org/wiki/Anil_Kapoor ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
ബോളിവുഡ് സിനിമയിലെ ഒരു നടനാണ് അനിൽ കപൂർ ( ഹിന്ദി : अनिल कपूर; ജനനം ഡിസം‌ബർ 24 , 1959 ).
ഇന്ത്യയിലെ മഹാരാഷ്ട്രയിൽ ജനിച്ച അനിൽ തന്റെ സിനിമ ജീവിതം തുടങ്ങിയത് 1979 ൽ ഉമേഷ് മേഹ്റയുടെ ഹമാരേ തുമാരേ എന്ന ചിത്രത്തിലൂടെയാണ്.
നായക കഥാപാത്രമായി ആദ്യമായി അഭിനയിച്ചത് പല്ലവി അനു പല്ലവി എന്ന കന്നട ചിത്രത്തിലാണ്.
പിന്നീട് ഹിന്ദിയിലും തന്റെ മികവ് ഉറപ്പിക്കുകയായിരുന്നു.
മി. ഇന്ത്യ എന്ന ചിത്രത്തിലെ അഭിനയം അദ്ദേഹത്തെ ശ്രദ്ധേയനാക്കി.
ചില മികച്ച ചിത്രങ്ങൾ 1988 ലെ തേസാബ് , 1992 ലെ ബേട്ടാ , 1999 ലെ ബീവി നമ്പർ 1 , 1999 ലെ താൾ , 2000 ലെ പുകാർ , 2005 ലെ നോ എൻട്രി എന്നിവയാണ്.
പുറത്തേക്കുള്ള കണ്ണികൾ ഔദ്യോഗിക വെബ്‌സൈറ്റ് Archived 2018-12-19 at the Wayback Machine .
ഇന്റർനെറ്റ് മൂവി ഡാറ്റാബേസിൽ നിന്ന് അനിൽ കപൂർ
അനിസാൽഡിഹൈഡ് ഇംഗ്ലീഷ് വിലാസം https://ml.wikipedia.org/wiki/Anisaldehyde അനിസാൽഡിഹൈഡ്
ഒരു കാർബണിക സംയുക്തമാണ് അനിസാൽഡിഹൈഡ് .
രാസനാമം: പാരാ മിഥോക്സി ബെൻസാൽഡിഹൈഡ് ഫോർമുല:CH 3 O.C 6 H 4 .
CHO.
തൈലസാന്ദ്രതയുള്ള ദ്രവമാണ്.
തിളനില 248 oc .
സവിശേഷമായ മണമുണ്ട്.
അനിസി ഓയിൽ എന്ന ബാഷ്പശീലതൈലത്തിന്റെ (essential oil) മുഖ്യഘടകമായ അനിഥോൾ എന്ന രാസവസ്തുവിൽനിന്ന് ആദ്യമായി ലഭിച്ചതുകൊണ്ട് ഇതിന് അനിസാൽഡിഹൈഡ് എന്ന പേരുണ്ടായി.
അനിഥോൾ എന്ന പദാർഥത്തെ സോഡിയം ഡൈക്രോമേറ്റും സൾഫ്യൂറിക് അമ്ലവും ഉപയോഗിച്ച് ഓക്സീകരിച്ചും അനിഥോളും ഓസോണും (ozone) തമ്മിൽ പ്രവർത്തിപ്പിച്ചു കിട്ടിയ ഉത്പന്നത്തെ ജലീയവിശ്ലേഷണത്തിനു വിധേയമാക്കിയും അനിസാൽഡിഹൈഡ് വൻതോതിൽ ഉത്പാദിപ്പിക്കാം.
അനിസാൽഡിഹൈഡിന്റെ ഓക്സീകരണം വഴി അനിസിക് അമ്ലവും നിരോക്സീകരണം വഴി അനിസിൽ ആൽക്കഹോളും ലഭ്യമാകുന്നു.
ഈ ആരൊമാറ്റിക ആൽഡിഹൈഡിന്റെ ഏറ്റവും പ്രധാന ഉപയോഗം സുഗന്ധദ്രവ്യ നിർമ്മാണത്തിലാണ്.
പുറംകണ്ണികൾ Anisaldehyde കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ അനിസാൽഡിഹൈഡ് എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
അനിസോമാസ്റ്റിയ
സ്തനങ്ങളുടെ വലിപ്പത്തിൽ കടുത്ത അസമത്വമുള്ള ഒരു മെഡിക്കൽ അവസ്ഥയാണ് അനിസോമാസ്റ്റിയ , സാധാരണയായി അളവിലുള്ള വ്യത്യാസവുമായി ബന്ധപ്പെട്ടിരിക്കുന്നു.
മറ്റൊരു വിധത്തിൽ പറഞ്ഞാൽ, സ്തനങ്ങളിൽ ഒന്ന് മറ്റേതിനേക്കാൾ വളരെ വലുതായിരിക്കുമ്പോൾ.
അനിസോമാസ്റ്റിയയിൽ നിന്ന് വ്യത്യസ്തമായി, സ്തനങ്ങളുടെ ഒരു ചെറിയ അസമമിതി സാധാരണമാണ്.
അനിസോമാസ്റ്റിയ ശസ്ത്രക്രിയയിലൂടെ സ്തനം വലുതാക്കിയോ കുറയ്ക്കുന്നതിലൂടെയോ ശരിയാക്കാം.
സ്തന അസമമിതിയെ മൂന്ന് തരങ്ങളായി തിരിക്കാം:
അനിസോമാസ്റ്റിയ: സ്തനങ്ങളുടെ അളവിലും വലിപ്പത്തിലും കാര്യമായ വ്യത്യാസം.
അനിസോതെലിയ: മുലക്കണ്ണുകളും അരിയോളകളും തമ്മിലുള്ള വ്യത്യാസം.